דוקטור הו - עונות
עונה 7 > פרקים

| מספר הסיפור> חלק 1 | מספר הפרק> חלק 1 | שם הפרק> חלק 1 | בימוי> חלק 1 | כתיבה> חלק 1 | תאריך שידור מקורי> חלק 1 |
| --- | --- | --- | --- | --- | --- |
| 226 | 1 | "מוסד הדאלקים" | ניק הוראן | סטיבן מופאט | 1 בספטמבר 2012 |
דאלקים שאיבדו את שפיותם מתכננים לברוח מהמקלט בו הם כלואים. הדאלקים שמעוניינים לשמור אותם שם מגייסים למטרה את הדוקטור, איימי ורורי כדי שישמידו את המקלט ואת הדאלקים שבתוכו.
| 227 | 2 | "דינוזאורים על חללית" | סול מצסטיין | כריס צ'יבנאל | 8 בספטמבר 2012 |
בשנת 2367, חללית בלתי מזוהה מתקרבת באופן מסוכן לכדור הארץ. הדוקטור מרכיב צוות כדי לחקור את העניין - המלכה נפרטיטי (ריאן סטיל), צייד מתחילת המאה ה-20 (רופרט גרייבס), איימי, רורי ואבא של רורי, בריאן. (מארק ויליאמס)
| 228 | 3 | "עיירה ושמה חמלה" | סול מצסטיין | טובי וייטהאוס | 15 בספטמבר 2012 |
הדוקטור, איימי ורורי מגיעים לעיירה מרסי שבנבדה בסביבות שנת 1870 ומשהו לא בסדר. המקומיים מאוד עוינים כלפי זרים וגבול עשוי אבני ומקלות מקיף את העיר. הדוקטור מגלה אקדוחן מסתורי שעומד מאחורי הכל.
| 229 | 4 | "כוח השלושה" | דאגלס מקינון | כריס צ'יבנאל | 22 בספטמבר 2012 |
מכל פלישות החוצנים שהתרחשו בכדור הארץ, זוהי המוזרה ביותר - יום אחד הופיעו מיליוני קוביות שחורות ברחבי העולם ואף אחד לא יודע למה. הדוקטור נקרא לעזרה וכדי לחקור את המקרה על הדוקטור להישאר לגור עם איימי ורורי, כמו בן אדם רגיל.
| 230 | 5 | "המלאכים כובשים את מנהטן" | ניק הוראן | סטיבן מופאט | 29 בספטמבר 2012 |
נסיעה פשוטה לניו יורק, 2012 משתבשת במהרה כשמלאך בוכה (אנ') שולח את רורי חזרה בזמן לשנת 1938. יחד עם ריבר סונג (אלכס קינגסטון) החבורה נמצאת במירוץ נגד הזמן כדי לגלות מה התוכנית של המלאכים הבוכים.
ספיישל (2012)
| 231 | - | "אנשי השלג" | סול מצסטיין | סטיבן מופאט | 25 בדצמבר 2012 |
אחרי שאיבד את איימי ורורי, הדוקטור פרש לחיי בדידות בלונדון הוויקטוריאנית עם עזרתם של וסטרה (ניב מקינטוש), ג'ני (קטרין סטיוארט) וסטראקס (דן סטארקי). הדוקטור פוגש במקרה את קלרה אוסווין אוסוולד (ג'נה קולמן), בחורה צעירה שעובדת כברמנית/אומנת ועל אף חיבתו כלפיה הוא מנסה לעמוד בפיתוי ולא להיסחף להרפתקה בעקבותיה ובעקבות ד"ר סימיאון המסתורי (ריצ'רד אי. גרנט).
חלק 2
| 232 | 6 | "הפעמונים של סנט ג'ון" | קולם מקראת'י | סטיבן מופאט | 30 במרץ 2013 |
כשקלרה אוסוולד נתקלת בבעיה עם האינטרנט בשנת 2013, היא מקבלת מספר טלפון של קו תמיכה טכנית. בצד השני של הטלפון נמצא הדוקטור, שמחפש את קלרה זמן רב אחרי שכבר פגש אותה פעמיים בשתי תקופות שונות. יחד הם נלחמים בגברת קיזלט (סיליה אימרי) ששולטת בוויי-פיי.
| 233 | 7 | "הטבעות של אקהטן" | פארן בלאקברן | ניל קרוס | 6 באפריל 2013 |
קלרה רוצה שהמסע הראשון שלה בטארדיס יהיה "מדהים". הדוקטור מביא אותה לאקהטן, טבעת פלנטרית שחגה סביב כוכב גדול שתושבי אקהטן מאמינים שעליו החלו החיים עצמם.
| 234 | 8 | "מלחמה קרה" | דאגלס מקינון | מארק גאטיס | 13 באפריל 2013 |
הדוקטור רוצה לקחת את קלרה לחופשה בלאס וגאס. במקום, הטארדיס נוחתת על צוללת רוסית בשנת 1983, בשיא המלחמה הקרה. על הצוללת הם מגלים "לוחם קרח", גזע מסוכן שהדוקטור נתקל בו בעבר.
| 235 | 9 | "להתחבא" | ג'יימי פיין | ניל קרוס | 20 באפריל 2013 |
כחלק ממאמציו לפתור את התעלומה שהיא קלרה אוסוולד, הדוקטור וקלרה מגיעים לשנת 1974 כדי לפגוש מדיום בשם אמה. (ג'סיקה ריין) הם מוצאים אותה יחד עם מייג'ור אלק פאלמר (דאגרי סקוט) ויחד השניים חוקרים בית שהם טוענים שהוא רדוף רוחות.
| 236 | 10 | "מסע לבטן הטארדיס" | מאט קינג | סטיבן תומפסון | 27 באפריל 2013 |
הטארדיס נופלת לידיה של שלישיית אחים שמנהלים חברת חלקי חילוף. כתוצאה מכך, קלרה הולכת לאיבוד בתוך הטארדיס. כדי להציל אותה, הדוקטור מבטיח לאחים שהם יוכלו לקבל את הטארדיס אם הם יעזרו לו למצוא את קלרה.
| 237 | 11 | "אימת הארגמן" | סול מצסטיין | מארק גאטיס | 4 במאי 2013 |
ביורקשייר של שנת 1893, וסטרה, ג'ני וסטראקס חוקרים את גברת גיליפלאוור (דיאנה ריג) ואת הקשר האפשרי שלה להיעלמותו של הדוקטור.
| 238 | 12 | "סיוט בכסף" | סטיבן וולפנדן | ניל גיימן | 11 במאי 2013 |
הדוקטור וקלרה לוקחים את אנג'י וארטי, הילדים שקלרה עושה עליהם בייביסיטר, לפארק שעשועים גדול ועתידני. הם נחרדים לגלות שהפארק נחרב אחר מלחמה ארוכה ומתישה עם הסייברמנים, ושהיא לא בדיוק נגמרה.
| 239 | 13 | "שמו של הדוקטור" | סול מצסטיין | סטיבן מופאט | 18 במאי 2013 |
הדוקטור מקבל הזמנה לכוכב טרנזלור, שעל פי נבואה עתיקה זהו המקום בו הוא ימות. יחד עם קלרה, וסטרה, ג'ני, סטראקס וריבר, הדוקטור יתמודד נגד התבונה הגדולה (ריצ'רד אי. גרנט) שנחושה להביס אותו וסוף סוף יגלה מי היא קלרה אוסוולד, באמת.
ספיישלים (2013)
| 240 | - | "יומו של הדוקטור" | ניק הוראן | סטיבן מופאט | 23 בנובמבר 2013 |
הדוקטור בתקופת מלחמת הזמן (ג'ון הרט) גנב את "הרגע" - פצצה החזקה ביותר ביקום, שהיא בעלת תבונה ופיתחה חוש מוסרי עם השנים, ותכנן להשמיד באמצעותה את גאליפריי - שהוקפה בדאלקים, ובכך לסיים את מלחמת הזמן. "הרגע" תופסת את צורתה של רוז טיילר (בילי פייפר) ומנסה לשכנע אותו שלא לעשות כך, וגורמת למספר קרעים בזמן על מנת שהדוקטור יראה למה הוא יהפוך בעתיד אם יעשה זאת.
| 241 | - | "זמנו של הדוקטור" | ג'יימי פיין | סטיבן מופאט | 25 בדצמבר 2013 |
צבאות שלמים ויצורים קטלניים נמשכים כולם אל הכוכב טרנזלור בעקבות הודעה מסתורית שמהדהדת ברחבי היקום. הדוקטור "מציל" את קלרה מארוחת חג מולד משפחתית ולוקח אותה לחקור את האות המסתורי שמושך גם אותו אל הכוכב שבו נאמר שהוא ימות.